मुख्यमंत्री हेमंत सोरेन ने कहा कि झारखंड देश का पहला राज्य बन गया है, जहां अधिवक्ताओं को भी पेंशन मिलेगी. हमारी सरकार राज्यहित से जुड़े कार्य लगातार कर रही है. आमजनों के लिए सरकार के दरवाजे हमेशा खुले हैं. आज राज्य के विभिन्न जिलों से लगातार लोगों का हुजूम ढ़ोल-नगाड़ा लेकर मुख्यमंत्री आवास जश्न मनाने पहुंचा. राज्य सरकार के पदाधिकारी आमजनों के घरों तक पहुंचकर उनकी समस्याओं का समाधान कर रहे हैं. सरकार की महत्वाकांक्षी योजनाओं को पंचायत-पंचायत, गांव-गांव, घर-घर पहुंचाया जा रहा है.